Leukippos (syn Thourimacha)

Leukippos (, ) je v gréckej mytológii syn a nástupca sikyónskeho kráľa Thourimacha.Pausanias, Periégésis tés Hellados, 2,5,7.

Leukippos bol ôsmy kráľ Sikyónu. Staroveký autor Hieronym uvádza, že na sikyónsky trón nastúpil okolo roku 1817 pred Kr. a vládol do roku 1764 pred Kr.Hieronymus, Chronicon, 16-187. Leukippos podľa antického autora Pausania bol otcom dcéry Kalchinie, ktorá mala s bohom Poseidónom syna Perata a ten potom po ňom prevzal kráľovské žezlo, keďže zomrel bez mužského potomka.  Ale podľa iných antických písomných zdrojov sa kráľom Sikyónu stal Messapos a Peratos nastúpil na trón až po ňom.Augustín, De civitate Dei, 18,4.Eusebios, Kronika 2,175. O pôvode Messapa nám antické zdroje nič bezpečné neuvádzajú.

 Referencie 

 Pozri aj 
 Zoznam kráľov Sikyónu

Kategória:Postavy gréckej mytológie
Kategória:Vládcovia Sikyónu